Muhammad al-Poykandiy. (Abu Abdulloh) Muhammad ibn Salom ibn Faraj as-Sullamiy Mavlohum (ularning rahnamosi) al-Buxoriy al-Poykandiy (hijriy 162-yil (milodiy 779-yil)da tavallud topib, hijriy 225 yoki 227-yil safar oyida yakshanba kuni (milodiy 840-842-yil)da vafot etgan) — Bani Salimning mavlosi, Movarounnahr ahliga mansub muhaddis va faqih boʻlgan. Koʻpgina hadislarning bizgacha yetib kelishida uning hissasi bor. Shuningdek, u ilmning deyarli har bir bobiga oid asarlar tasnif qilgan va hadis izlab boshqa oʻlkalarga borgan.